b'\n_START_ARTICLE_\nRuska dr\xc5\xbeavljanska vojna\n_START_PARAGRAPH_\nRuska dr\xc5\xbeavljanska vojna je bila dr\xc5\xbeavljanska vojna, ki je potekala na podro\xc4\x8dju Ruskega imperija med letoma 1918 in 1922 ter je bila neposredna posledica ruske revolucije._NEWLINE_Sama vojna je izbruhnila potem, ko je bolj\xc5\xa1evisti\xc4\x8dna vlada 6. marca 1918 podpisala Brest-Litovski mir, s \xc4\x8dimer se niso strinjale procarske skupine znotraj in zunaj Rusije, ki so tako za\xc4\x8dele dr\xc5\xbeavljansko vojno z namenom vrniti monarhijo ter razveljaviti mirovni sporazum s centralnimi silami._NEWLINE_Ve\xc4\x8dina spopadov se je kon\xc4\x8dala \xc5\xbee leta 1920, toda \xc5\xa1ele \xc4\x8dez dve leti so bolj\xc5\xa1eviki uspeli pridobiti nadzor nad ozemljem._NEWLINE_Sovjetsko zgodovinopisje je ta oboro\xc5\xbeeni konflikt ozna\xc4\x8dilo kot \xc2\xbbDr\xc5\xbeavljanska vojna in voja\xc5\xa1ko posredovanje 1917-1922\xc2\xab, ki je zajemala tudi poljsko-sovjetsko vojno, ukrajinski upor, basma\xc5\xa1ki upor in voja\xc5\xa1ko posredovanje tujih dr\xc5\xbeav na podro\xc4\x8dju Osrednje Azije._NEWLINE_Najpomembnej\xc5\xa1i nasprotni oboro\xc5\xbeeni sili sta bili bela garda in Rde\xc4\x8da armada.'